**Folkeskolens OMU i Direktørområdet Børn og Kultur.**

**Principper for forflyttelser for fastansatte lærere og børnehaveklasseledere i Roskilde Kommune i forbindelse med skoleårets planlægning**

**Formål**

De aftalte principper skal medvirke til at

* forflyttelser afledt af skolernes beskæftigelsessituation medvirker til at sikre de fastansatte medarbejdere jobsikkerhed i Roskilde Kommune
* forflyttelser i størst mulig omfang sker som frivillig forflyttelse
* forflyttelser sker efter klare, fælles retningslinier og procedurer
* forflyttelser sker inden proceduren for ansættelse af nye lærere i Roskilde Kommune indledes
* forflyttede medarbejdere skal sikres reel deltagelse i planlægningen af arbejdsfordelingen for næste skoleår på den skole, hvor de tilbydes stilling

**Typer af forflyttelser**

Der skelnes mellem 2 typer af forflyttelser, nemlig

1. De tvungne forflyttelser og
2. De efterfølgende frivillige forflyttelser.

Tidsmæssigt gennemføres de tvungne forflyttelser først og når de er på plads gennemføres evt. efterfølgende frivillige forflyttelser. Begge forflyttelsesrunder er tilendebragt inden der afholdes lærercafe.

**Procedure for tvungne forflyttelser**

1. Forflyttelse af lærere og børnehaveklasseledere sker efter indstilling til Skoleafdelingen af skolens leder efter følgende kriterier:

* Medarbejdere, som tilkendegiver eller ved forespørgsel erklærer sig villige til at lade sig flytte til en anden skole

derefter

* Principper/retningslinier herunder lokale personalepolitiske kriterier vedtaget i skolens MED-udvalg og skolens overordnede behov inden for fagområderne.

1. Skoler, der skal ansætte lærere eller børnehaveklasseledere har til Skoleafdelingen fremsendt oversigt over:

* Skolens behov indenfor fagområder/klassetrin etc.
* Opgørelse over antal ledige stillinger

1. Skoleafdelingen indkalder samtlige medarbejdere, der skal forflyttes til et møde. På mødet redegøres for hvilke muligheder der er for ansættelse i det kommende skoleår. På mødet deltager repræsentanter fra RLF samt lederne fra de skoler, der skal modtage medarbejdere.
2. Medarbejdere, der skal forflyttes, kan besøge skoler med ledige stillinger. Alle parter medvirker til, at besøgene gennemføres.
3. Medarbejdere fremsætter over for Skoleafdelingen deres ønsker om forflyttelse.
4. Skolechefen træffer herefter beslutning om forflyttelserne for det kommende skoleår.

Medarbejdere, der er tidsbegrænset ansat, er ikke omfattet af disse principper for forflyttelser og indgår som følge heraf ikke i forflyttelsesrunden.